Þetta er líka skýringin á því að baugurinn sést helst þegar tungl er fullt þar sem tunglið er þá langtum bjartara en ella , tólf sinnum bjartara en þegar það er “ hálft ” . Algengasta stefnubreytingin er 22 gráður , og þess vegna myndast hringur í þeirri fjarlægð frá tungli eða sól á himninum . Þetta gerist þótt ískristallarnir snúi á alla mögulega vegu í skýjunum ; við sjáum samsafn ljóss sem fer gegnum þá kristalla sem hafa mátulega stefnu . Ljós breytir um stefnu þegar það fer í gegnum ískristalla Ekki má rugla rosabaugum saman við litbauga sem oft sjást kringum tunglið . Þeir baugar eru miklu minni , venjulega örfáar gráður frá tungli ( nokkur þvermál tungls ) , og stafa af dreifingu ljóss ( “ ljósbeygingu ” ) í vatnsdropum .